રુખ્સાર પછી આજ સુધી એકપણ પોલિયોનો કેસ નોંધાયો નથી. વાત આટલાથી પૂરી થતી નથી. કારણ, આ રોગના જીવાણુ અશુદ્ધ પાણી ને ખોરાકથી ફેલાય છે. વળી, આપણા પાડોશી દેશ પાકિસ્તાનમાં આજે પણ પોલિયોના કેસ નોંધાય છે. માટે જ કોઈ કારણોસર સુરક્ષાની એક પણ કળી તૂટે તો આ રોગ આપણા દેશમાં પહોંચીને તારાજી સર્જી શકે છે. એટલે જ પોલિયો મુક્ત ભારતમાં રુખ્સારની જેમ ભવિષ્યમાં એકપણ બાળક આ રોગનો શિકાર ન બને તે માટે સઘન પોલિયો ઝુંબેશ ચાલે છે.